
เทศบาลตำบลทอนหงส์  อำเภอพรหมคีรี  

จังหวัดนครศรีธรรมราช
คำนำ


แผนพัฒนาท้องถิ่น  ถือเป็นเครื่องมือสำคัญอย่างยิ่งที่จำช่วยสนับสนุนองค์กร              ปกครองส่วนท้องถิ่น  เพื่อนำไปสู่การกำหนดจุดมุ่งหมายในการพัฒนา กำหนดภารกิจ และแนวทางการดำเนินงาน  ให้สำเร็จตามเป้าหมายอย่างแท้จริง  นอกจากจะทำให้ปัญหาความต้องการของ  ท้องถิ่นแล้ว  ยังได้รับการสนองตอบอย่างเหมาะสม  ซึ่งเป็นการบริหารทรัพยากรที่อยู่อย่างจำกัดให้เกิดประโยชน์      สูงสุด


ตามระเบียบกระทรวงมหาดไทย  ว่าด้วยการจัดทำแผนพัฒนาขององค์กรปกครองส่วนท้องถิ่น  กำหนดให้มีคณะกรรมการติดตามและประเมินผลแผนพัฒนาเทศบาล  เพื่อเป็นตัวชี้วัดการดำเนินการตามแผนพัฒนาเทศบาลอย่างมีประสิทธิภาพ  และประสิทธิผล


หวังเป็นอย่างยิ่งว่า การติดตามและประเมินผลแผนพัฒนาเทศบาล 3 ปี  (2551  - 2553)     คงจะเป็นประโยชน์ในการนำไปเป็นข้อมูลในการดำเนินงานต่อไป

บทที่  1

สภาพทั่วไป และข้อมูลพื้นฐานสำคัญของเทศบาล
………………………
1.  สภาพทั่วไปของเทศบาลตำบลทอนหงส์
ประวัติเทศบาลตำบลทอนหงส์
                      ได้ประกาศจัดตั้งเป็นสุขาภิบาล  เมื่อวันที่ 25 พฤษภาคม 2531 ตามประกาศในราชกิจจานุเบกษา   เล่มที่  105  ตอนที่  107  ลงวันที่  7  กรกฎาคม   พ.ศ.  2531  มีพื้นที่  9  ตารางกิโลเมตร   ตั้งอยู่หมู่ที่  2  และหมู่ที่   6   (บางส่วน)   ตำบลทอนหงส์  อำเภอพรหมคีรี  จังหวัดนครศรีธรรมราช    ยกฐานะเป็นเทศบาลเมื่อวันที่ 25 พฤษภาคม พ.ศ. 2542  ตามประกาศในราชกิจจานุเบกษา  ลงวันที่  24 กุมภาพันธ์  2542  ปัจจุบัน  มีประชากร  จำนวน  2,808  คน  ชาย  1,390   คน   หญิง  1,418  คน จำนวนครัวเรือน   858   ครัวเรือน
อาณาเขตติดต่อ
                 ทิศเหนือ    
ตั้งแต่หลักเขตที่  1  ซึ่งตั้งอยู่ริมทางหลวงจังหวัดหมายเลข  4016  ตอนพรหมโลก  - นบพิตำ
ฟากตะวันออก ตรงคอสะพานข้ามคลองชุมขลิง ฝั่งใต้   จากหลักเขตที่ 1  เป็นเส้นเลียบริมคลองชุมขลิง   ฝั่งใต้ ไปทางทิศตะวันออกเฉียงใต้ตามแนวกึ่งกลางคลอง ถึงหลักเขตที่ 2 ซึ่งตั้งอยู่ตรงแนวเส้นแบ่งเขตระหว่างอำเภอพรหมคีรีกับอำเภอท่าศาลา
ทิศตะวันออก
                 
จากหลักเขตที่ 2  เป็นเส้นเลียบแนวเส้นแบ่งเขตระหว่างอำเภอพรหมคีรีกับอำเภอ
ท่าศาลา  ไปทางทิศตะวันออกเฉียงใต้ ผ่านถนนดอนคา – หน้าทับ  ไปตามแนวที่ดินสวนยางพาราแบ่งเขตระหว่างหมู่ที่ 6 ตำบลโมคลาน  อำเภอท่าศาลา  กับหมู่ที่ 2 ตำบลทอนหงส์ อำเภอพรหมคีรี บรรจบห้วยหินลับ  ถึงหลักเขตที่ 3  ซึ่งตั้งอยู่ริมห้วยหินลับ  ฝั่งเหนือ ตรงจุดที่แนวเส้นแบ่งเขต ระหว่างอำเภอพรหมคีรี กับ อำเภอท่าศาลา ติดกับริมห้วยหินลับ ฝั่งเหนือ
ทิศใต้
                      
จากหลักเขตที่  3  เป็นเส้นเลียบริมห้วยหินลับ  ฝั่งเหนือ ไปทางทิศตะวันตก ตามแนวเส้นกึ่งกลางห้วย ผ่านถนนนาพานทอง   ถนนนาใหม่  และถนน     นากลาง   บรรจบทางหลวงหมายเลข   4016  ตอนพรหมโลก  -  นบพิตำ  ถึงหลักเขตที่  4  ซึ่งตั้งอยู่ริมทางหลวงจังหวัดหมายเลข  4016  ตอนพรหมโลก – นบพิตำ   ฝากตะวันตก ตรงคอสะพานข้ามห้วยหินลับ  ฝั่งเหนือ
จากหลักเขตที่  4  เป็นเส้นตรงไปทางทิศตะวันตก  ผ่านเขาหลา ผ่านห้วยอ้อ บรรจบ
ถนนห้วยเตง  ถึงหลักเขตที่  5  ซึ่งตั้งอยู่ริมถนนห้วยเตง ฟากตะวันตก  ตรงจุดที่อยู่ห่างจากจุดศูนย์กลางที่ทางหลวงจังหวัดหมายเลข  4141  ตอนดอนคา – วังลุง  บรรจบกับถนนห้วยเตง  ตามแนวถนนห้วยเตง ไปทางทิศตะวันตกเฉียงใต้  ระยะทางประมาณ  2,500  เมตร
                  
ทิศตะวันตก
                      
จากหลักเขตที่  5  เป็นเส้นตรงไปทางทิศตะวันตกเฉียงเหนือ  ผ่านห้วยเตง ห้วยหนุน บรรจบทางหลวงหมายเลข  4141    ตอนดอนคา – วังลุง  ถึงหลักเขตที่  6    ซึ่งตั้งอยู่ริมทางหลวงจังหวัดหมายเลข  4141  ตอนดอนคา – วังลุง  ฟากใต้  ตรงจุดที่อยู่ห่างจากจุดศูนย์กลางที่ทางหลวงจังหวัดหมายเลข  4141  ตอนดอนคา – วังลุง  ฟากใต้  ตรงจุดที่อยู่ห่างจากจุดศูนย์กลางที่ทางหลวงจังหวัดหมายเลข  4141  ตอนดอนคา – วังลุง  บรรจบกับถนนไปโรงเรียนบ้านวังลุง    ตามแนวทางหลวงจังหวัดหมายเลข  4141  ตอนดอนคา  -  วังลุง  ไปทางทิศตะวันตกเฉียงใต้  ระยะทางประมาณ  500  เมตร  
                      
จากหลักเขตที่  6  เป็นเส้นเลียบริมทางหลวงจังหวัดหมายเลข 4141  ตอนดอนคา – วังลุง   ฟากเหนือ  ไปทางทิศตะวันออกเฉียงเหนือ  และทิศตะวันออก  ตามแนวเส้นกึ่งกลางถนน ถึงหลักเขต    ที่  7  ซึ่งตั้งอยู่ริมทางหลวงจังหวัดหมายเลข  4141  ตอนดอนคา – วังลุง  ฟากเหนือ  ตรงคอสะพานข้ามห้วยเตง  ฝั่งเหนือ
                       
จากหลักเขตที่  7  เป็นเส้นเลียบริมห้วยเตง ฝั่งเหนือ  ไปทางทิศตะวันออกตามแนวเส้นกึ่งกลางห้วยเตง  ถึงหลักเขตที่  8  ซึ่งตั้งอยู่ริมทางหลวงจังหวัดหมายเลข 4016  ตอนพรหมโลก – นบพิตำ  ฟากตะวันตก  ตรงคอสะพานข้ามห้วยเตง  ฝั่งเหนือ

                       
จากหลักเขต  8  เป็นเส้นเลียบ ริมทางหลวงจังหวัดหมายเลข  4016  ตอนพรหมโลก  -  นบพิตำ  ฟากตะวันตก  ไปทางทิศเหนือ  ตามแนวเส้นกึ่งกลางถนน  ผ่านคลองชุมขลิง  บรรจบกับหลักเขตที่  1

สภาพภูมิประเทศและลักษณะภูมิอากาศ
               
เทศบาลตำบลทอนหงส์  มีลักษณะภูมิประเทศโดยทั่วไปเป็นที่ราบลุ่มและที่ราบเชิงเขา มีคลองไหลผ่านในพื้นที่ของเทศบาล   จำนวน  2   สาย  ได้แก่คลองห้วยเตง  และคลองชุมขลิง  ซึ่งมีต้นแหล่งน้ำจากเทือกเขาหลวง  เทศบาลตำบลทอนหงส์  ตั้งอยู่ห่างจากฝั่งทะเลทางด้านอ่าวไทยทาง          ทิศตะวันออกประมาณ  40  กิโลเมตร  
ลักษณะภูมิอากาศ


เนื่องจากจังหวัดนครศรีธรรมราช ตั้งอยู่ใกล้เคียงกับเส้นศูนย์สูตรและคาบสมุทร ซึ่งมีเทือกเขานครศรีธรรมราชอยู่ในเขตภูมิอากาศแบบมรสุมเมืองร้อน  ภูมิอากาศในเขตเทศบาลจึงมี  2  ฤดู  คือ ฤดูร้อน  และฤดูฝน   แบ่งออกเป็นสองช่วง   คือ   ตั้งแต่เดือนพฤษภาคม ถึงเดือนตุลาคม   ซึ่งได้รับอิทธิพลจากมรสุมตะวันตกเฉียงใต้  และตั้งแต่เดือนพฤศจิกายน  ถึงเดือนมกราคม  ได้รับอิทธิพลจากมรสุมตะวันออกเฉียงเหนือ  อันเป็นช่วงที่ฝนตกหนาแน่น
2.  ข้อมูลพื้นฐานที่สำคัญของเทศบาล
           
  ข้อมูลพื้นฐานด้านโครงสร้างพื้นฐาน
               สภาพเศรษฐกิจและสังคม
ประชากรส่วนใหญ่  จะตั้งถิ่นฐานที่ราบลุ่มเชิงเขา  ส่วนใหญ่ประกอบอาชีพด้าน
เกษตรกรรม เช่น  สวนมังคุด  สวนทุเรียน  สวนยางพารา  สวนเงาะ เป็นต้น  รายได้ของประชากรในเขตเทศบาลตำบลทอนหงส์  ส่วนใหญ่จะได้มาจากการประกอบอาชีพเกษตรกรรม
                 การคมนาคม
                  
เทศบาลตำบลทอนหงส์ มีการคมนาคมที่สะดวก เนื่องจากตั้งอยู่ห่างจากอำเภอเมืองประมาณ       28  กิโลเมตร  และมีทางหลวงจังหวัดตัดผ่าน   มีการคมนาคมทางบก โดยมีรถยนต์โดยสารบริการระหว่างอำเภอพรหมคีรี อำเภอเมือง และอำเภอใกล้เคียงตลอดวัน  ทำให้ประชาชนที่ต้องการเดินทางไปต่างจังหวัดสามารถเลือกบริการโดยสารได้ตามความต้องการทั้งทางรถยนต์ รถไฟ  และทางอากาศ         การคมนาคมภายในเขตเทศบาลนับว่ามีความสะดวกมากเช่นกันเพราะถนนภายในเขตเทศบาลทั้งที่เป็นคอนกรีต  และหินคลุก มีความเชื่อมโยงกับถนนสายสำคัญนอกเขตเทศบาล  ซึ่งถนนสายต่าง ๆ เหล่านี้เป็นเส้นทางสู่อำเภอ และจังหวัดต่าง ๆ   ในเขตเทศบาลมีถนนที่อยู่ในความรับผิดชอบอยู่จำนวน  ประมาณ  20  สาย
                 การไฟฟ้า
                
ในเขตเทศบาลตำบลทอนหงส์  มีไฟฟ้าใช้อย่างทั่วถึง พร้อมทั้งมีไฟฟ้าสาธารณะให้บริการประชาชนที่เดินทางเวลากลางคืนเพื่อความปลอดภัยในชีวิตและทรัพย์สิน
                การประปา
ปัจจุบัน เทศบาลตำบลทอนหงส์ มีกิจการประปา (ภูเขา)    ให้บริการประชาชนในเขต
เทศบาลได้ประมาณ  450  ครัวเรือน  และมีนโยบายขยายเขตบริการออกไปให้ครอบคลุมทั่วเขตเทศบาล
                 การสื่อสารและการโทรคมนาคม
    การไปรษณีย์
                 
ในเขตเทศบาลตำบลทอนหงส์  มีสำนักงานสาขาไปรษณีย์โทรเลข   จำนวน  1   แห่ง  ซึ่งตั้งอยู่ที่สี่แยกตลาดดอนคา
                  โทรศัพท์
                 
ในเขตเทศบาล  มีครัวเรือนที่มีโทรศัพท์  ประมาณ   400  ครัวเรือน  และมีโทรศัพท์มือถือ   ประมาณ   620   ครัวเรือน  มีโทรศัพท์สาธารณะ  6  ตู้

 โทรทัศน์

      
ในเขตเทศบาล  สามารถรับสัญญาณโทรทัศน์จากส่วนกลาง ได้ดังนี้  ช่อง 3 , 5 , 7 , 9 , 11 , CSTV , ThaiPBS  ฯลฯ
           
วิทยุกระจายเสียง
                  
ในเขตเทศบาลไม่มีสถานีวิทยุ  แต่สามารถรับสัญญาณวิทยุกระจายเสียงจากพื้นที่ใกล้เคียงได้ดังนี้
-    สถานีวิทยุกระจายเสียงแห่งประเทศไทย จังหวัดนครศรีธรรมราช
· สถานีวิทยุกระจายเสียง  องค์การสื่อสารมวลชนแห่งประเทศไทย จังหวัดนครศรีธรรมราช
· สถานีวิทยุชุมชน
                  หนังสือพิมพ์
                  
มีหนังสือพิมพ์ และเอกสารต่าง ๆ จากส่วนกลาง วางจำหน่ายตามร้านค้าเกือบทุกฉบับในเขตเทศบาล และมีหนังสือพิมพ์ท้องถิ่นวางจำหน่ายด้วย เทศบาลได้มีการจัดซื้อหนังสือพิมพ์รายวันเพื่อบริการประชาชนที่มาติดต่อราชการได้อ่านหนังสือพิมพ์ และติดตามข่าวสารต่าง ๆ  
    การจราจร
                  
สภาพการจราจรภายในเขตเทศบาลในปัจจุบันยังไม่มีปัญหา เนื่องจากถนนที่ผ่านพื้นที่เขตเทศบาล     มีรถโดยสารประจำทางเฉพาะทางหลวงสาย 4016  สายนคร – นบพิตำ   การจราจรยังไม่คับคั่ง
                   การใช้ที่ดิน
                   
การใช้ที่ดิน  ที่ดินส่วนใหญ่ในเขตเทศบาลใช้ในการทำสวนผลไม้ สวนยางพารา นอกนั้นใช้เป็นที่อยู่อาศัยส่วนในย่านชุมชนใช้ในการจัดตั้งเป็นร้านค้า ตลาด ร้านอาหาร และกิจการอื่น ๆ 
                   ข้อมูลพื้นฐานด้านเศรษฐกิจ
                    การเกษตรกรรม
                    
ราษฎรส่วนใหญ่ในเขตเทศบาลตำบลทอนหงส์ มีอาชีพทำสวนผลไม้ และสวนยางพารา ผลผลิตทางการเกษตรที่สำคัญ  ได้แก่  มังคุด เงาะ ทุเรียน ยางพารา และลางสาด เป็นต้น
                     การพาณิชย์
                      
ในเขตเทศบาลโดยเฉพาะบริเวณตลาดดอนคา ซึ่งเป็นแหล่งชุมชน ประชาชนส่วนมากจะประกอบอาชีพค้าขาย ซึ่งเป็นร้านค้าย่อย และเป็นการขายปลีกเป็นส่วนใหญ่ มีตลาดเอกชน จำนวน  1  แห่ง  เปิดให้ประชาชนมีการซื้อขายวันจันทร์   วันพฤหัสบดี  มีประชาชนในพื้นที่เขตเทศบาล และพื้นที่ใกล้เคียงมาซื้อขายจำนวนมาก 

                      การบริการและการท่องเที่ยว
                      ในพื้นที่เขตเทศบาลไม่มีแหล่งท่องเที่ยว  แต่เป็นเส้นทางผ่านในการเข้าไปสู่แหล่งท่องเที่ยว เช่น น้ำตกสองรัก  น้ำตกในเขียว น้ำตกพรหมโลก มีการให้บริการร้านอาหาร จำนวน 8   แห่ง

ข้อมูลพื้นฐานด้านสังคม  

             
ประชากร
                  
จำนวนประชากรในปัจจุบัน   (เดือนพฤษภาคม 2551)   จำนวนประชากรทั้งหมด   2,808   คน    ชาย  1,390    คน  หญิง   1,418    คน  จำนวนครัวเรือน    858    ครัวเรือน  มีการแบ่งชุมชน  จำนวน  7  ชุมชน ประกอบด้วย  
1. ชุมชนบ้านดอนคา  มีอาณาเขตดังนี้


ทิศเหนือ
จด
คลองชุมขลิง , ห้วยเตง



ทิศใต้

จด
ถนนเทศบาล  ซอย 1 , ลำห้วยข้างบ้านนายชม


ทิศตะวันออก
จด
ท่อระบายน้ำข้างศูนย์เด็กเล็ก , ถนนสุขาภิบาล 3 


ทิศตะวันตก
จด
ถนนห้วยเตง 1
2. ชุมชนบ้านนากลาง  มีอาณาเขตดังนี้


ทิศเหนือ
จด
คลองชุมขลิง



ทิศใต้

จด
ถนนสุขาภิบาล 2


ทิศตะวันออก
จด
ถนนเดชทับอุทิศ , ถนนนากลาง

ทิศตะวันตก        จด
ท่อระบายน้ำข้างศูนย์เด็กเล็ก , ถนนสุขาภิบาล 3 และทาง
                                         หลวงแผ่นดินสาย (4016)  ดอนคา – พรหมโลก

3. ชุมชนบ้านทอนหงส์  มีอาณาเขตดังนี้


ทิศเหนือ
จด
คลองชุมขลิง



ทิศใต้

จด
ถนนสุขาภิบาล 1


ทิศตะวันออก
จด
เดชทับอุทิศ , ถนนนาพานทอง



ทิศตะวันตก
จด
ถนนเทศบาล 1 , ถนนนากลาง
4.  ชุมชนบ้านสวนใหญ่  มีอาณาเขตดังนี้


ทิศเหนือ
จด
คลองชุมขลิง , ถนนสุขาภิบาล 1 



ทิศใต้

จด
ลำห้วยหินลับ



ทิศตะวันออก
จด
แนวเขตเทศบาล



ทิศตะวันตก
จด
ถนนนากลาง


5. ชุมชนบ้านเขาหลา  มีอาณาเขตดังนี้


ทิศเหนือ
จด
ถนนเทศบาล ซอย 1 , ลำห้วยข้างบ้านนายชม


ทิศใต้

จด
ลำห้วยหินลับ

ทิศตะวันออก
จด
ถนนสุขาภิบาล 3 , ทางหลวงแผ่นดินสาย (4016) ,    
ถนนสุขาภิบาล 2 


ทิศตะวันตก
จด
ลำห้วยอ้อ


6. ชุมชนบ้านห้วยเตง  มีอาณาเขตดังนี้


ทิศเหนือ
จด
ทางหลวงแผ่นดินสาย (4141) วังลุง - ดอนคา



ทิศใต้

จด
แนวเขตเทศบาล



ทิศตะวันออก
จด
ลำห้วยอ้อ



ทิศตะวันตก
จด
ลำห้วยเตง


7. ชุมชนบ้านวังลุง  มีอาณาเขตดังนี้


ทิศเหนือ
จด
ทางหลวงแผ่นดินสาย (4141) วังลุง - ดอนคา


ทิศใต้

จด
ลำห้วยหินลับ



ทิศตะวันออก
จด
ลำห้วยเตง



ทิศตะวันตก
จด
แนวเขตเทศบาล

  
การศึกษา

    
เทศบาลตำบลทอนหงส์  มีศูนย์พัฒนาเด็กเล็กซึ่งอยู่ในความดูแลของเทศบาล  จำนวน  
1  แห่ง    ได้แก่
1. ศูนย์พัฒนาเด็กเล็กเทศบาลตำบลทอนหงส์  มีนักเรียน  จำนวน  121  คน  
                     มีผู้ดูแลเด็ก  จำนวน  6  คน

                  
ในเขตเทศบาลมีโรงเรียน  1   แห่ง     วิทยาลัย    จำนวน  1  แห่ง    ดังนี้
      1.  โรงเรียนชุมชนวัดทอนหงส์ 
      2.   วิทยาลัยช่างศิลป์นครศรีธรรมราช   
ศาสนา
ประชาชนส่วนใหญ่นับถือศาสนาพุทธ มีวัดในพื้นที่เทศบาล  จำนวน 2  แห่ง  คือ
วัดทอนหงส์  และวัดศรีวิชัยพัฒนาราม  และสำนักสงฆ์   1  แห่ง  คือ  สำนักสงฆ์บ้านห้วยเตง                      ในด้านประเพณีวัฒนธรรมที่ดีงาม ที่ประชาชนยังรักษาและสืบสานอยู่  ได้แก่
1. ประเพณีให้ทานไฟ หมายถึงการทำบุญให้ทานด้วยไฟ หรือการทำบุญด้วยความร้อน หรือความอบอุ่น
2. ประเพณีสงกรานต์ เป็นประเพณีเนื่องในวันขึ้นปีใหม่แบบเก่าของไทย กำหนดตามสุริยคติตกวันที่  13-14-15  เมษายน  ของทุกปี
3. ประเพณีแห่ผ้าขึ้นธาตุ  เกิดจากชาวเมืองนครร่วมใจกันบริจาคเงินทองตามศรัทธา ซื้อผ้าสี ขาว แดง  หรือเหลือง มาเย็บต่อกันแล้วจัดขบวนแห่ผ้าดังกล่าวไปยังวัดพระมหาธาตุ  อันเป็นที่เคารพสักการะของชาวเมืองนคร
4. ประเพณีลากพระ     เกิดจากความเชื่อมั่นในทางพุทธศาสนา แสดงออกถึงความปิติยินดีในการเสด็จกลับจากดาวดึงส์ของพระพุทธเจ้า ชาวเมืองเรียกว่า  “ชักพระ” หรือแห่พระ  ตรงกับวันขึ้น   15  ค่ำ  เดือน  11

5. ประเพณีวันสารทเดือนสิบ
· จัดทำบุญเพื่ออุทิศให้ผู้ล่วงลับไปแล้ว
· นำขนมต่าง ๆ และผลผลิตทางการเกษตรมาเลี้ยงพระ และเป็นเสบียงของพระภิกษุตลอดฤดูฝน 
· เพื่อสร้างความสนุกสนานและความสามัคคี ในหมู่คณะ
                     6.   ประเพณีงานวันชาวสวน เป็นงานประเพณีของชาวอำเภอพรหมคีรี ซึ่งอำเภอพรหมคีรี
ร่วมกับเทศบาล องค์การบริหารส่วนตำบล ตลอดจนหน่วยงานเอกชน ชมรมต่าง ๆ  
พ่อค้า ประชาชน ร่วมกันจัดขึ้น มีกิจกรรมต่าง ๆ ทางด้านการเกษตร เพื่อส่งเสริม และ
เพิ่มรายได้ให้กับประชาชน
                     7.   ประเพณีลอยกระทง   เป็นประเพณีที่สืบเนื่องกันมาตั้งแต่สมัยกรุงสุโขทัย  ตรงกับวัน
ขึ้น  15  ค่ำ  เดือน  12  ของทุกปี
                     8.   การละเล่นพื้นบ้าน และกีฬา  ได้แก่  หนังตะลุง มโนราห์ เพลงบอก  การเล่นสะบ้า กีฬา
วัวชน กีฬาไก่ชน ฯลฯ
9. งานประเพณีปฏิบัติธรรมปริวาสประจำปี
การสาธารณสุข
                      สถานบริการสาธารณสุข ในเขตเทศบาลจำแนกออกเป็นประเภทต่าง ๆ  ดังนี้
                      1. สถานีอนามัย      จำนวน    1    แห่ง  ได้แก่  สถานีอนามัยบ้านดอนคา  

                      2. คลีนิคเอกชน      จำนวน    2    แห่ง
                      3. ร้านขายยา          จำนวน     1   แห่ง
การป้องกันและบรรเทาสาธารณภัย
                       
ในปัจจุบัน  (พ.ศ. 2549)   เทศบาลมีรถดับเพลิง  จำนวน  1   คัน มีรถบรรทุกน้ำ  จำนวน  1  คัน  เจ้าหน้าที่ป้องกันและบรรเทาสาธารณภัย  จำนวน  1  คน  พนักงานขับรถดับเพลิง  ตำแหน่ง  ลูกจ้างประจำ    จำนวน  1  คน  มีพนักงานดับเพลิง  จำนวน  1   คน  ตำแหน่ง  พนักงานจ้างตามภารกิจ    ถือว่าขาดแคลนอัตรากำลังในการปฏิบัติหน้าที่อย่างมาก  แต่ทางเทศบาลแก้ไขปัญหาโดยให้เจ้าหน้าที่ฝ่ายสาธารณสุข  ซึ่งเป็นคนงานประจำรถบรรทุกขยะ  จำนวน  2  คน  และ ขับรถบรรทุกขยะ  1  คน  ช่วยในการดับเพลิงกรณีเกิดเพลิงไหม้ โดยได้รับการฝึกฝนทางด้านการดับเพลิงด้วย  และเทศบาลได้จัดฝึกอบรมอาสาสมัครป้องกันภัยฝ่ายพลเรือน (อปพร.)  จำนวน  4  รุ่น  และมีการฝึกทบทวนทุกปี  มีผู้ผ่านการฝึกอบรม  จำนวน   80   คน  เพื่อช่วยสนับสนุนในการปฏิบัติหน้าที่เมื่อเกิดสาธารณภัยต่าง ๆ
ข้อมูลพื้นฐานด้านทรัพยากรธรรมชาติและสิ่งแวดล้อม
น้ำ
                      
ในเขตเทศบาลตำบลทอนหงส์  มีแหล่งน้ำซึ่งเป็นลำคลองไหลผ่าน จำนวน  2  สาย คือ  คลองห้วยเตง  และคลองชุมขลิง  ในปัจจุบันแหล่งน้ำเหล่านี้  ประชาชนที่อาศัยอยู่ริมคลอง  ประชาชนได้ปล่อยน้ำเสียลงสู่ลำคลองบ้างแล้ว   แต่อย่างไรก็ตามเทศบาลได้รณรงค์ให้ประชาชน มีจิตสำนึกในการช่วยกันรักษาความสะอาดของแม่น้ำลำคลอง  ในการใช้ประโยชน์จากแหล่งน้ำ  ประชาชนส่วนใหญ่ใช้น้ำจากแหล่งน้ำดังกล่าว  ในการทำสวนผลไม้ และเพาะปลูก
                       
ป่าไม้
                     
พื้นที่ป่าไม้ที่สำคัญ  ซึ่งตั้งอยู่ใกล้กับพื้นที่ของเทศบาล ได้แก่  อุทยานแห่งชาติเขาหลวง    มีไม้ประเภท ไม้ยาง ไม้แดง และไม้มีค่าอื่น ๆ รวมทั้งของป่าต่าง ๆ เช่น หวาย และน้ำผึ้ง เป็นต้น
                           
ดิน
                        
การใช้ที่ดินในย่านชุมชน ส่วนใหญ่เพื่อใช้ในการประกอบธุรกิจการค้า  เช่น  ร้านอาหาร ตลาด  ร้านขายวัสดุก่อสร้าง และใช้เป็นที่อยู่อาศัย นอกนั้นซึ่งเป็นพื้นที่ส่วนมาก  ประชาชนใช้ที่ดินในการทำสวนผลไม้ สวนยางพารา และเพาะปลูก  ปัญหาที่มีอยู่ในปัจจุบัน  คือ  ปัญหาเรื่องเอกสารสิทธิในที่ดิน
                      
สภาพสิ่งแวดล้อม
                      
โดยภาพรวมของเทศบาลตำบลทอนหงส์  ปัญหาด้านสิ่งแวดล้อมยังถือว่าอยู่ในระดับต่ำ แต่ปัญหาที่ประสบในปัจจุบัน   คือ  ปัญหาจากหลุมที่ทิ้งขยะของเทศบาล  เนื่องจากหลุมขยะของเทศบาลอยู่ห่างจากแหล่งชุมชนประมาณ  7  กิโลเมตร  และขณะนี้ก็มีชาวบ้านปลูกบ้านเรือนอยู่ใกล้ที่ทิ้งขยะ  ทำให้มีปัญหาเรื่องกลิ่นเหม็น  และแมลงวัน   และในบางครั้งฝนตกน้ำท่วม น้ำเสียจากหลุมขยะอาจซึมผ่านผิวดินลงสู่ลำคลองได้   เทศบาลก็ได้พยายามแก้ไขปัญหาโดยจ้างเหมาเอกชนทำการกลบฝังขยะ  อยู่ตลอด และได้วางแผนแบบบูรณาการกับท้องถิ่นข้างเคียงจัดหาที่ทิ้งขยะที่ใหม่ ซึ่งขณะนี้อยู่ในระหว่างดำเนินการจัดหาที่ดิน
ข้อมูลพื้นฐานด้านการเมืองการบริหาร
                 
การบริหาร  องค์กรเทศบาลประกอบด้วย  สภาเทศบาล  และนายกเทศมนตรี  ดังนี้นายกเทศมนตรี  ได้แก่   นายอมร   แคล้วภัย   
มีหน้าที่  กำหนด  ควบคุม  และรับผิดชอบในการบริหารกิจการของเทศบาลตาม
กฎหมาย
รองนายกเทศมนตรี  มีจำนวน  2  คน  ประกอบด้วย 
1.  นายจรูญ   ไตรเมศ


2.  นายวิโรจน์   เยี้ยนชลคำ
เลขานุการนายกเทศมนตรี  ได้แก่
           

1.  นายชัยรัตน์  พุ่มรักชาติ   
ที่ปรึกษานายกเทศมนตรี  ได้แก่
1.  นายแนบ  สาระพัฒน์
สมาชิกสภาเทศบาล   มีทั้งหมด   12   คน      
ทำหน้าที่ทางนิติบัญญัติ  ,  ควบคุมฝ่ายบริหารในการบริหารกิจการของเทศบาล  ได้แก่
                      
1. นายรมย์              อิวิโส                  
ตำแหน่งประธานสภาเทศบาล
                     
2. นายจรัญ             เยี้ยนชลคำ     

ตำแหน่งรองประธานสภาเทศบาล
                     
3. นายวิรัตน์          สุดรัก                           
ตำแหน่งสมาชิกสภาเทศบาล        

                     
4. นายปฐมพร       ไวยะ                            
ตำแหน่งสมาชิกสภาเทศบาล  

                     
5. นายณรงค์           นาคพันธ์                     
ตำแหน่งสมาชิกสภาเทศบาล         
                     
6. นายฉัตรชัย         กาญจนรักษ์                
ตำแหน่งสมาชิกสภาเทศบาล                
                     
7. นายวีรศักดิ์         จุลรัตน์                        
ตำแหน่งสมาชิกสภาเทศบาล  

                     
8. นายสายัณห์        ผกากรอง                     
ตำแหน่งสมาชิกสภาเทศบาล                   
                     
9. นายประไพ        จิระการณ์                     
ตำแหน่งสมาชิกสภาเทศบาล                 

                     
10. นายหนูเพียร     เรืองพันธ์                     
ตำแหน่งสมาชิกสภาเทศบาล  

                     
11. นายอภิชาติ       บุญเนือง                      
ตำแหน่งสมาชิกสภาเทศบาล          
                     
12. นายสุวิทย์         ไตรเมศ                        
ตำแหน่งสมาชิกสภาเทศบาล  



สมาชิกสภาเทศบาล  จะครบวาระในวันที่  14  พฤษภาคม  พ.ศ.2552


สถิติการเลือกตั้งสมาชิกสภาเทศบาล
                   
ในการเลือกตั้งสมาชิกสภาเทศบาล   ครั้งหลังสุด  เมื่อวันที่  15  พฤษภาคม  2548  ที่ผ่านมา  มีจำนวนผู้มีสิทธิเลือกตั้งนายกเทศมนตรี  จำนวน  1,887  คน  ผู้มาใช้สิทธิเลือกตั้ง   คิดเป็น  79.92  %  จำนวนผู้มีสิทธิเลือกตั้งสมาชิกสภาเทศบาล เขตเลือกตั้งที่ 1 จำนวน 1,100  คน ผู้มาใช้สิทธิเลือกตั้ง จำนวน 875  คน  คิดเป็น  79.55 %  เขตเลือกตั้งที่ 2  ผู้มีสิทธิเลือกตั้ง จำนวน 788 คน ผู้มาใช้สิทธิเลือกตั้ง  จำนวน  632  คน  คิดเป็น  80.20 %

วิสัยทัศน์การพัฒนาเทศบาล
                          
สภาพการพัฒนาที่เทศบาลตำบลทอนหงส์ ต้องการให้เกิดขึ้นในอนาคต ซึ่งประกอบด้วยลักษณะและสภาพการพัฒนาด้านโครงสร้างพื้นฐาน ด้านเศรษฐกิจ ด้านการเมืองการบริหาร ด้านสิ่งแวดล้อม และด้านสังคม เพื่อพัฒนาคุณภาพชีวิตของประชาชนในท้องถิ่นในอนาคต  ผู้บริหารจึงได้กำหนด         วิสัยทัศน์ ดังนี้
         “ พัฒนาชุมชนก้าวไกล          ใส่ใจการศึกษา             แก้ไขปัญหาสังคม
              ระดมความคิดเห็น             เน้นการมีส่วนร่วม      รวมกันเป็นหนึ่ง
              เป็นที่พึ่งของชุมชน            รณรงค์เมืองน่าอยู่       สู่การพัฒนาที่ยั่งยืน”

เทศบาลตำบลทอนหงส์ เป็นเทศบาลตำบลขนาดเล็ก การพัฒนาเทศบาลซึ่งประกอบด้วย   ชุมชน  7  ชุมชน    จะต้องประสานความร่วมมือ    ร่วมใจ    ร่วมคิด   ร่วมทำ   ประสานระหว่างชุมชนกับเทศบาล   สามารถทำงานเป็นหมู่คณะ  พัฒนาระบบสาธารณูปโภค   สาธารณูปการให้เพียงพอต่อความต้องการของประชาชน  ส่งเสริมการมีส่วนร่วมอย่างเต็มที่  โดยยึดหลักธรรมาภิบาลบนพื้นฐานของสังคม  วัฒนธรรม   ทำงานอย่างเป็นระบบ  เสริมสร้างการบริหารจัดการที่ดี   มีความพร้อมต่อการให้บริการด้วยความเต็มใจ   ส่งเสริมการศึกษาของเด็กและเยาวชน   ตลอดจนเสริมสร้างองค์กรชุมชนในเทศบาลให้มีคุณธรรม  จริยธรรม    สนับสนุนการรวมตัวก่อตั้งกลุ่มองค์กรต่าง  ๆ  เพื่อพัฒนาเทศบาลอย่างยั่งยืนต่อไป
    

พันธกิจหลักของเทศบาลตำบลทอนหงส์
                     
จากผลการวิเคราะห์ศักยภาพ และประเมินสถานภาพการพัฒนาเทศบาล ประกอบกับความต้องการ ความคาดหวังของทุกฝ่าย เทศบาลสามารถกำหนดพันธกิจหลักในการพัฒนาเทศบาล  ดังนี้
1. ปรับปรุงและพัฒนาระบบสาธารณูปโภค  สาธารณูปการ ที่มีประสิทธิภาพ เพียงพอต่อความต้องการของประชาชน
2. พัฒนาศักยภาพของคนและชุมชนให้เข้มแข็ง และสามารถพึ่งพาตนเองได้
3. สร้างระบบบริหารจัดการที่ดีโดยให้ประชาชนมีส่วนร่วมในการตัดสินใจ การวางแผนพัฒนา การตรวจสอบ เพื่อให้เกิดความโปร่งใสในการบริหารและการปกครอง
4. ปรับปรุงและพัฒนาการศึกษาและสาธารณสุขตลอดจนอนุรักษ์และพัฒนาศิลปวัฒนธรรมอันดีงาม และภูมิปัญญาท้องถิ่น
5. เพิ่มประสิทธิภาพในการจัดการสิ่งแวดล้อมให้เกิดสภาวะแวดล้อมที่ดีอย่างยั่งยืน
ยุทธศาสตร์การพัฒนา
1. ยุทธศาสตร์การพัฒนาด้านโครงสร้างพื้นฐาน
2. ยุทธศาสตร์การพัฒนาด้านเศรษฐกิจและสังคม
3. ยุทธศาสตร์การพัฒนาด้านการเมืองการบริหาร
4. ยุทธศาสตร์การพัฒนาด้านสิ่งแวดล้อมและการจัดการทรัพยากรธรรมชาติ

*****************************
บทที่  2

การติดตาม และประเมินผลแผนพัฒนาเทศบาลตำบลทอนหงส์

	        แบบที่     1     การกำกับการจัดทำแผนยุทธศาสตร์ขององค์กรปกครองส่วนท้องถิ่น


คำชี้แจง  : แบบที่ 1 เป็นแบบประเมินตนเองในการจัดทำแผนยุทธศาสตร์ขององค์กรปกครองส่วนท้องถิ่น โดยจะทำการประเมินและรายงานทุกครั้ง หลังจากที่องค์กรปกครองส่วนท้องถิ่นได้ประกาศใช้แผนยุทธศาสตร์แล้ว
ชื่อองค์กรปกครองส่วนท้องถิ่น       เทศบาลตำบลทอนหงส์
	ประเด็นการประเมิน
	มีการดำเนินงาน
	ไม่มีการดำเนินงาน

	ส่วนที่ 1  คณะกรรมการพัฒนาท้องถิ่น
	
	

	1. มีการจัดตั้งคณะกรรมการพัฒนาท้องถิ่นเพื่อจัดทำแผนพัฒนาท้องถิ่น
	√
	

	2. มีการจัดประชุมคณะกรรมการพัฒนาท้องถิ่นเพื่อจัดทำแผนพัฒนาท้องถิ่น
	√
	

	3. มีการจัดประชุมอย่างต่อเนื่องสม่ำเสมอ
	√
	

	4. มีการจัดตั้งคณะกรรมการสนับสนุนการจัดทำแผนพัฒนาท้องถิ่น
	√
	

	5. มีการจัดประชุมคณะกรรมการสนับสนุนการจัดทำแผนพัฒนาท้องถิ่น
	√
	

	6. มีคณะกรรมการพัฒนาท้องถิ่นและประชาคมท้องถิ่นพิจารณาร่างแผนยุทธศาสตร์การพัฒนา
	√
	

	ส่วนที่  2  การจัดทำแผนการพัฒนาท้องถิ่น
	
	

	7. มีการรวบรวมข้อมูลและปัญหาสำคัญของท้องถิ่นมาจัดทำฐานข้อมูล
	√
	

	8. มีการเปิดโอกาสให้ประชาชนเข้ามามีส่วนร่วมในการจัดทำแผน
	√
	

	9. มีการวิเคราะห์ศักยภาพของท้องถิ่น (SWOT) เพื่อประเมินสถานภาพการพัฒนาท้องถิ่น
	√
	

	10.มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้องกับศักยภาพของท้องถิ่น
	√
	

	11. มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้องกับยุทธศาสตร์จังหวัด
	√
	

	12. มีการกำหนดจุดมุ่งหมายเพื่อการพัฒนาที่ยั่งยืน
	√
	

	13. มีการกำหนดเป้าหมายเพื่อการพัฒนาท้องถิ่น
	√
	

	14. มีการกำหนดยุทธศาสตร์การพัฒนาและแนวทางการพัฒนา
	√
	

	15. มีการกำหนดยุทธศาสตร์ที่สอดคล้องกับยุทธศาสตร์ของจังหวัด
	√
	

	16. มีการอนุมัติและประกาศใช้แผนยุทธศาสตร์การพัฒนา
	√
	

	17. มีการจัดทำบัญชีกลุ่มโครงการในแผนยุทธศาสตร์
	√
	

	18. มีการกำหนดรูปแบบการติดตามประเมินผลแผนยุทธศาสตร์
	√
	

	แบบที่     2    แบบติดตามผลการดำเนินงานขององค์กรปกครองส่วนท้องถิ่นรายไตรมาส (3 เดือน)


คำชี้แจง  : แบบที่ 2 เป็นแบบประเมินตนเอง  โดยมีวัตถุประสงค์เพื่อติดตามผลการดำเนินงานตามแผนยุทธศาสตร์ขององค์กรปกครองส่วนท้องถิ่น ภายใต้แผนยุทธศาสตร์ โดยมีกำหนดระยะเวลาในการติดตามและรายงานผลการดำเนินงานทุก ๆ 3 เดือน เริ่มตั้งแต่สิ้นสุดการดำเนินงานในเดือนตุลาคม – ธันวาคม หรือ ไตรมาสที่  1
ส่วนที่ 1  ข้อมูลทั่วไป
1. ชื่อองค์กรปกครองส่วนท้องถิ่น      เทศบาลตำบลทอนหงส์
2. รายงานผลการดำเนินงานไตรมาสที่

(1) ไตรมาศที่  1   (ตุลาคม – ธันวาคม)                  
(2)  ไตรมาศที่ 2  (มกราคม  –  มีนาคม)

(3)  ไตรมาศที่  3  (เมษายน  -  มิถุนายน)   
            
(4)  ไตรมาศที่  4  (กรกฎาคม  -  กันยายน)
 
ส่วนที่  2  ผลการดำเนินงานตามแผนพัฒนา  3  ปี     (2551  -  2553)
3. จำนวนโครงการ และงบประมาณตามแผนพัฒนา  3  ปี
	ยุทธศาสตร์
	ปีที่ 1 ( 2551)
	ปีที่ 2 (2552)
	ปีที่ 3 (2553)
	รวม

	
	จำนวนโครงการ
	งบประมาณ
	จำนวนโครงการ
	งบประมาณ
	จำนวนโครงการ
	งบประมาณ
	จำนวนโครงการ
	งบประมาณ

	1.การพัฒนาโครงสร้างพื้นฐาน
	36
	18,978,800
	36
	18,442,000
	13
	1,118,600
	85
	38,539,400

	2.การพัฒนาด้านเศรษฐกิจและสังคม
	86
	10,168,900
	93
	21,990,990
	91
	5,185,900
	270
	37,345,790

	3.การพัฒนาด้านการเมืองการบริหาร
	16
	13,780,000
	14
	3,785,000
	13
	3,685,000
	43
	21,250,000

	4. การพัฒนาด้านสิ่งแวดล้อมและการจัดการทรัพยากรธรรมชาติ
	7
	170,000
	9
	2,060,000
	7
	170,000
	23
	2,400,000

	รวม
	145
	43,097,700
	152
	46,277,990
	124
	10,159,500
	421
	99,535,190


4. จำนวนโครงการตามแผนยุทธศาสตร์การพัฒนาจังหวัด
	ยุทธศาสตร์
	ปีที่ 1 ( 2551)
	ปีที่ 2 (2552)
	ปีที่ 3 (2553)
	รวม

	
	จำนวนโครงการ
	งบประมาณ
	จำนวนโครงการ
	งบประมาณ
	จำนวนโครงการ
	งบประมาณ
	จำนวนโครงการ
	งบประมาณ

	1. ยุทธศาสตร์การพัฒนาโครงสร้างพื้นฐาน

	36
	18,978,800
	36
	18,442,000
	13
	1,118,600
	85
	38,539,400

	2. ยุทธศาสตร์การพัฒนาคนและสังคม

	76
	9,118,900
	83
	20,940,990
	79
	3,935,900
	238
	33,995,790

	3. ยุทธศาสตร์การพัฒนาเศรษฐกิจ
	10
	1,050,000
	10
	1,050,000
	12
	1,250,000
	32
	3,350,000

	4.  ยุทธศาสตร์การพัฒนาสิ่งแวดล้อม และทรัพยากรธรรมชาติ

	7
	170,000
	9
	2,060,000
	7
	170,000
	23
	2,400,000

	5. ยุทธศาสตร์การพัฒนาการเมืองการปกครอง  การบริหารจัดการองค์กรภายใต้ระบบธรรมาภิบาล

	16
	13,780,000
	14
	3,785,000
	13
	3,685,000
	43
	21,250,000

	รวม
	145
	43,097,700
	152
	46,277,990
	124
	10,159,500
	421
	99,535,190


5. ผลการดำเนินงานตามแผนพัฒนาปี  2551
	ยุทธศาสตร์
	จำนวนโครงการที่เสร็จ
	จำนวนโครงการที่อยู่ระหว่างดำเนินการ
	จำนวนโครงการที่ยังไม่ได้ดำเนินการ
	จำนวนโครงการที่มีการเพิ่มเติม
	รวม

	
	จำนวน
	ร้อยละ
	จำนวน
	ร้อยละ
	จำนวน
	ร้อยละ
	จำนวน
	ร้อยละ
	จำนวน
	ร้อยละ

	1.การพัฒนาโครงสร้างพื้นฐาน
	22
	61.11
	7
	19.44
	3
	8.33
	-
	-
	32
	37.64

	2.การพัฒนาด้านเศรษฐกิจและสังคม
	28
	32.55
	-
	-
	3
	3.48
	2
	2.32
	33
	12.22

	3.การพัฒนาด้านการเมืองการบริหาร
	11
	68.75
	-
	-
	7
	43.75
	-
	-
	18
	41.86

	4. การพัฒนาด้านสิ่งแวดล้อมและการจัดการทรัพยากรธรรมชาติ
	2
	28.57
	-
	-
	-
	-
	2
	28.57
	4
	17.39

	รวม
	63
	43.44
	7
	4.82
	13
	8.96
	4
	2.75
	87
	60.00


6. การเบิกจ่ายงบประมาณปี  2551
	ยุทธศาสตร์
	งบปกติ
	เงินสะสม
	รวม

	
	จำนวนเงิน
	ร้อยละ
	จำนวนเงิน
	ร้อยละ
	จำนวนเงิน
	ร้อยละ

	1.การพัฒนาโครงสร้างพื้นฐาน
	7,449,691.56
	39.25
	-
	-
	7,449,691.56
	39.25

	2.การพัฒนาสังคม
	3,765,804
	37.03
	-
	-
	3,765,804
	37.03

	3.การพัฒนาด้านการเมืองการบริหาร
	5,697,281
	41.34
	203,690
	1.47
	5,900,971
	42.81

	4. การพัฒนาด้านสิ่งแวดล้อมและการจัดการทรัพยากรธรรมชาติ
	734,535
	432,07
	-
	-
	734,535
	432.07

	รวม
	17,647,311.56
	40.94
	203,690
	1.47
	17,851,001.56
	41.42


บทที่  3
ปัญหาและอุปสรรคในการปฏิบัติงาน
1.   จำนวนงบประมาณมีจำกัด  ไม่เพียงพอต่อการดำเนินงาน
2.  ประชาชนไม่ให้ความร่วมมือในบางโครงการ  
3.  ขาดบุคลากรที่มีความชำนาญงานในบางเรื่อง เช่น งานกองสาธารณสุข 

ข้อเสนอแนะ
1. ใช้งบประมาณอย่างคุ้มค่า  โดยวิเคราะห์ถึงปัจจัยต่าง ๆ ที่มีผลต่อการดำเนินงานเพื่อให้เกิดประโยชน์ต่อชุมชนอย่างแท้จริง
2. ควรสนับสนุนส่งเสริมให้พนักงานเทศบาลเข้ารับการฝึกอบรมในหลักสูตรต่าง ๆ  ตามอำนาจหน้าที่เพื่อให้การปฏิบัติงานมีประสิทธิภาพและประสิทธิผล

3.  ในการดำเนินงานตามแผนพัฒนาเทศบาล   ควรเตรียมความพร้อม   และประสานการทำงานให้  

เสร็จเรียบร้อยก่อนดำเนินการ  ตลอดจนการวางแผนงานควรวิเคราะห์ปัจจัยต่าง ๆ  ให้ครอบ
       คลุมเพื่อประกอบการตัดสินใจในการดำเนินงานได้อย่างถูกต้องต่อไป
       4.  ให้เพิ่มบุคลากรเฉพาะงาน เช่น งานกองสาธารณสุข ไม่มีเจ้าหน้าที่รับผิดชอบโดยตรง
ทำให้
       ขาดประสิทธิภาพ และประสิทธิผลในการดำเนินงาน
*****************************
